ม็อบ “ราษฎร” ยึดพื้นที่แยกราชประสงค์ กดดัน “นายกฯ” ลาออก ก่อนประกาศยุติชุมนุม 2 ทุ่มครึ่ง
ม็อบ "ราษฎร" ยึดพื้นที่แยกราชประสงค์ กดดัน "นายกฯ" ลาออก ก่อนประกาศยุติชุมนุม 2 ทุ่มครึ่ง
ม็อบ "ราษฎร" ยึดพื้นที่แยกราชประสงค์ กดดัน "นายกฯ" ลาออก ก่อนประกาศยุติชุมนุม 2 ทุ่มครึ่ง
25 ต.ค. 2563

ผู้สื่อข่าวรายงานบรรยากาศการชุมนุมของกลุ่มราษฎร ที่วันนี้ (25 ต.ค.63)​ มีการนัดหมายพิกัดหลักคือแยกราชประสงค์ โดยระบุว่า ตั้งแต่เวลาประมาณ 16.00 น. มวลชนทยอยเดินทางเข้ามาในพื้นที่ ตามที่นายจตุภัทร์ บุญภัทรรักษา หรือ ไผ่ ดาวดิน หนึ่งในแกนนำคนสำคัญของกลุ่มราษฎร ได้นัดหมายไว้ จนเต็มพื้นที่ ทำให้ต้องปิดเส้นทางจราจรบริเวณแยกราชประสงค์ มุ่งหน้าประตูน้ำไปโดยปริยาย
ขณะที่ผู้ชุมนุมบางส่วนยังคงปักหลักดูสถานการณ์บนสกายวอล์ก ส่วนห้างสรรพสินค้าบริเวณใกล้เคียงล่าสุดยังคงเปิดให้บริการตามปกติ
สำหรับข้อเรียกร้องของกลุ่มราษฎร ยังคงเหมือนเดิม คือให้ พล.อ.ประยุทธ์ จันทร์โอชา ลาออกจากตำแหน่งนายกรัฐมนตรี ,การแก้ไขรัฐธรรมนูญ และการปฏิรูปสถาบันฯ พร้อมเพิ่มเติมข้อเรียกร้องให้เจ้าหน้าที่ปล่อยตัวกลุ่มผู้ชุมนุมที่ถูกจับกุมไปก่อนหน้านี้ ซึ่งรวมถึงแกนนำคนสำคัญ อย่างน.ส.ปนัสยา สิทธิจิรวัฒนกุล หรือ รุ้ง ,นายพริษฐ์ ชิวารักษ์ หรือ เพนกวิน ,นายภาณุพงศ์ จาดนอก หรือ ไมค์ ระยอง ที่ศาลอุทธรณ์ยังไม่ให้ประกันตัวด้วย
ทั้งนี้ แกนนำยืนยันว่าจะยุติการชุมนุมวันนี้ ในเวลา 20.30 น.